Diari Oficial de la Generalitat Valenciana


Sumari del DOGV 4175, del 24-01-2002 (2002/570)

ORDRE de 18 de gener de 2002, de la Conselleria d'Innovació i Competitivitat, per la qual es convoquen diferents beques i ajudes per a les accions de suport a la investigació per a l'exercici 2002.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4175

Data del DOGV
:   24-01-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/570


Data del document
:   18-01-2002

Organisme emissor
:   Conselleria d'Innovació i Competitivitat

Tipus de document
:   Ordre

Descriptors 

:   * assignació per estudis
    * suport econòmic
    * recerca i desenvolupament
    * personal d'investigació
    * centre d'investigació

ORDRE de 18 de gener de 2002, de la Conselleria d'Innovació i Competitivitat, per la qual es convoquen diferents beques i ajudes per a les accions de suport a la investigació per a l'exercici 2002. [2002/X570]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic, estableix el marc normatiu en el qual s'ha de desenvolupar l'actuació de la Generalitat en aquesta matèria i les finalitats essencials que han de perseguir aquestes activitats de foment i coordinació, incloent entre aquestes, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.
  
En conseqüència amb el que s'ha disposat en aquesta llei, el Programa d'Investigació Científica i Tècnica que s'inclou en els pressupostos de la Generalitat per a l'exercici 2002, estableix i dota un sistema d'ajudes a la investigació, orientat, entre altres objectius al desenvolupament d'actuacions de foment a l'accés del personal investigador i tècnic a una formació contínua que responga a estàndards de qualitat.
  
En aquest marc, la promoció d'una oferta formativa en tècniques innovadores, sota la tutela dels investigadors, dirigida als tècnics provinents de la Formació Professional reglada, representa una excel·lent oportunitat per a la seua capacitació innovadora i professional que permeta donar resposta a les necessitats de creació d'ocupació i millora de la competitivitat de les empreses valencianes davant els nous desafiaments tecnològics.
  
Aquestes actuacions es complementen amb altres mesures de caràcter global i horitzontal per a l'intercanvi i el perfeccionament dels recursos humans d'investigació: suport a la realització d'estades breus en centres d'investigació distints del principal on desenvolupen la seua activitat i a la intervenció d'investigadors en reunions i esdeveniments científics i tècnics amb la finalitat de facilitar l'intercanvi d'informació i experiències entre la comunitat científica, i també la discussió i difusió de resultats de la investigació que redunden en majors consecucions en la seua etapa formativa o de perfeccionament.
  
Per tot això, en l'exercici de les funcions que tinc atribuïdes en matèria de foment de la investigació científica, desenvolupament tecnològic i innovació, mitjançant el Decret 15/2001, de 30 d'octubre, del president de la Generalitat, i en virtut de les facultats atorgades per l'article 35 de la Llei 5/1983, del Govern Valencià, i l'article 47 de la Llei d'Hisenda Pública de la Generalitat Valenciana,
  
ORDENE
  
Títol I
  
Disposicions generals
  
Article 1. Objecte i àmbit
  
L'objecte de la present convocatòria és regular el procediment de concessió, en règim de publicitat, objectivitat i concurrència competitiva, de les ajudes i beques que seguidament s'assenyalen:
  
a) Ajudes per a l'organització de congressos, jornades i reunions de caràcter científic, tecnològic i humanístic (títol II).
  
b) Ajudes per a estades postdoctorals en centres d'investigació fora de la Comunitat Valenciana (títol III).
  
c) Ajudes per a estades d'investigadors invitats en universitats i altres centres d'investigació radicats a la Comunitat Valenciana (títol IV).
  
d) Ajudes per a facilitar l'assistència per a la participació en congressos, jornades, seminaris i altres reunions especialitzades de caràcter científic, tecnològic i humanístic (títol V).
  
e) Beques per a la formació de personal tècnic de suport a la investigació (títol VI).
  
Article 2. Presentació de sol·licituds
  
1. Les sol·licituds es formalitzaran en els corresponents models normalitzats, que estaran disponibles a través d'Internet en http://www.gva.es/ocyt.
  
2. Les sol·licituds i la documentació, i també qualsevol altre tipus de correspondència posterior, es dirigirà a la Sotssecretaria de l'Oficina de Ciència i Tecnologia i es presentarà en el Registre General de la Conselleria d'Innovació i Competitivitat o per mitjà de qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quan la sol·licitud s'envie per correu certificat, haurà de presentar-se en la corresponent oficina de correus en sobre obert, perquè puga ser estampat el segell de la data en l'imprés de la sol·licitud.
  
3. Només s'admetrà una sol·licitud per persona o entitat sol·licitant per a cada una de les convocatòries incloses en la present ordre, llevat que en aquestes s'especifique una altra cosa.
  
Article 3. Instrucció del procediment
  
1. L'òrgan encarregat de la instrucció del procediment serà la Sotssecretaria de l'Oficina de Ciència i Tecnologia que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de pronunciar-se la resolució.
  
2. Finalitzat el termini de presentació de sol·licituds, i una vegada revisades totes elles, mitjançant resolució del sotssecretari de l'Oficina de Ciència i Tecnologia es publicarà en el tauler d'anuncis d'aquesta oficina (c/ Colom 66, 46861 València) i en l'adreça d'Internet abans indicada una relació de totes les sol·licituds que no reunisquen els requisits exigits, perquè en el termini de deu dies s'esmene la falta o es complete la documentació preceptiva, amb indicació que, si no es fa així, es considerarà que s'ha desistit de la seua sol·licitud, després de la resolució prèvia en la qual es declare aquesta circumstància, amb indicació dels fets produïts i les normes aplicables.
  
Així mateix, en la mateixa resolució es farà pública la relació provisional de sol·licituds excloses, amb indicació de la causa d'exclusió, perquè, en el mateix termini de deu dies, els interessats presenten les al·legacions que estimen oportunes.
  
3. Transcorregut el termini anterior, mitjançant resolució del sotssecretari de l'Oficina de Ciència i Tecnologia, es publicarà en el tauler d'anuncis i en l'adreça d'Internet abans esmentats la relació definitiva d'admesos en la convocatòria, i també d'exclosos i desistits.
  
4. La retirada de la documentació presentada, per a aquelles sol·licituds excloses, desistides o desestimades, podrà efectuar-se dins dels sis mesos següents a la resolució definitiva de la convocatòria. La documentació que ho haja sigut recollida passat aquest termini, podrà ser destruïda.
  
5. Les ajudes objecte de regulació en aquesta resolució no establiran cap vinculació, laboral o administrativa, entre els beneficiaris i la Generalitat Valenciana.
  
6. La Sotssecretaria de l'Oficina de Ciència i Tecnologia es reserva la facultat d'interpretar el contingut d'aquesta convocatòria.
  
Article 4. Resolució de concessió de les ajudes
  
1. Finalitzat el procés d'avaluació, la concessió o denegació de les ajudes es realitzarà per resolució del conseller d'Innovació i Competitivitat. La resolució de concessió es publicarà en el Diari Oficial de la Generalitat Valenciana. La motivació de la resolució que s'adopte quedarà acreditada en l'expedient.
  
2. El termini màxim per a resoldre les sol·licituds que es formulen per a la concessió de les ajudes que s'estableixen en la present ordre serà de tres mesos, comptats des de la data de l'acabament del termini de presentació de sol·licituds. El còmput d'aquest termini s'interromprà durant el termini requerit per a l'esmena i la millora de sol·licitud per l'interessat i el temps de la realització dels informes d'avaluació. Transcorregut aquest termini sense que s'hi haja dictat resolució, s'entendrà desestimada la sol·licitud de concessió d'ajuda, en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Les resolucions a què fan referència els paràgrafs anteriors esgoten la via administrativa i contra elles podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació de la resolució corresponent.
  
Article 5. Obligacions dels beneficiaris
  
1. Els beneficiaris s'ajustaran a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
2. Els beneficiaris estaran obligats a realitzar l'activitat subvencionada en els termes de la resolució de concessió i a justificar la seua realització en els terminis establits.
  
3. En particular, els beneficiaris estan obligats a:
  
a) Realitzar l'activitat o adoptar el comportament que fonamenta la concessió de la subvenció.
  
b) Acreditar davant l'entitat que la concedeix la realització de l'activitat o l'adopció del comportament, i també el compliment dels requisits i les condicions que determinen la concessió o el gaudi de l'ajuda.
  
c) Facilitar les actuacions de control financer que corresponen a la Intervenció General de la Generalitat Valenciana en relació amb les subvencions i les ajudes concedides.
  
d) Comunicar a l'entitat que la concedeix, l'obtenció de subvencions o ajudes per a la mateixa finalitat, procedents de qualsevol administració o ens públic.
  
e) Reintegrar, quan corresponga, segons el que s'ha previst en els annexos d'aquesta resolució, a la Sotssecretaria de Política Pressupostària i Tresor de la Generalitat Valenciana, en el termini de quinze dies, els imports corresponents de les ajudes concedides, i trametre còpia del document acreditatiu del reintegrament a la Sotssecretaria de l'Oficina de Ciència i Tecnologia.
  
f) Acreditar davant la Sotssecretaria de l'Oficina de Ciència i Tecnologia que es troben al corrent de les seues obligacions tributàries i de la Seguretat Social, en els termes establits en l'Ordre de 30 de maig de 1996, de la Conselleria d'Economia i Hisenda, sobre la forma d'acreditar els beneficiaris de subvencions l'exigència prevista en l'article 47.7 del text refós de la Llei d'Hisenda Pública de la Generalitat Valenciana.
  
g) Quan les entitats beneficiàries, d'acord amb la legislació que els siga d'aplicació, hagen d'aportar garanties per a la bestreta de subvencions, la garantia consistirà en fiança o aval bancari per import igual a la quantitat anticipada.
  
h) Fer constar en les memòries anuals que es redacten, així com en els treballs i activitats realitzats, el patrocini de la Generalitat Valenciana. Si no consta expressament el dit patrocini, no serà possible el pagament de la subvenció.
  
Article 6. Seguiment i control de les accions
  
1. El seguiment cientificotècnic de les ajudes concedides és competència del sotssecretari de l'Oficina de Ciència i Tecnologia, que establirà els procediments adequats per a això i podrà designar també els òrgans o les comissions que considere convenient per a realitzar-lo.
  
2. Qualsevol alteració, tant de les condicions que s'han tingut en compte per a la concessió d'aquestes ajudes, com dels requisits i les condicions establits en la present ordre, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
3. En els supòsits que a continuació s'indiquen, es declararà per resolució, després de la substanciació prèvia dels tràmits procedimentals oportuns, la pèrdua del dret a la percepció de l'ajuda i, si és el cas, l'obligació de reintegrar les quantitats ja percebudes i l'exigència de l'interés de demora des del moment del pagament de la subvenció, d'acord amb el que s'ha disposat l'article 47 de la Llei d'Hisenda Pública de la Generalitat Valenciana:
  
- Incompliment de l'obligació de justificació en els termes establits.
  
- Obtenció de la subvenció sense reunir les condicions que es requereixen.
  
- Incompliment de la finalitat per a la qual va ser concedida la subvenció.
  
- Incompliment total o parcial de les condicions imposades als beneficiaris amb motiu de la concessió de la subvenció.
  
- Quan resulte acreditada, a través del seguiment que de les accions subvencionades efectue la Sotssecretaria de l'Oficina de Ciència i Tecnologia, la inadequació de la despesa realitzada a la proposada i adjudicada.
  
4. Quan, en l'exercici de les funcions d'inspecció o control es deduïsquen indicis de la incorrecta obtenció, gaudi o destinació de la subvenció o ajuda percebuda, els agents encarregats de la seua realització podran acordar la retenció de les factures, documents equivalents o substitutius i de qualsevol document relatiu a les operacions en les quals es manifesten aquests indicis.
  
Article 7. Cessió de dades
  
La participació en la present convocatòria implicarà l'acceptació de la cessió de dades contingudes en la sol·licitud presentada, i també les relatives a la subvenció concedida, si és el cas, que, a efectes d'estadística, avaluació i seguiment es realitze a favor de les administracions públiques.
  
Article 8. Pagament anticipat
  
Podrà anticipar-se el pagament de les ajudes amb anterioritat a la realització de l'actuació, en els termes establits en l'article 33.3 de la Llei 10/2001, de 27 de desembre, de Pressupostos de la Generalitat Valenciana per a l'exercici 2002, després de la presentació prèvia, si és el cas, pel beneficiari, d'aval bancari per les quanties anticipades, constituït d'acord amb la normativa vigent, en les direccions territorials de la Conselleria d'Economia, Hisenda i Ocupació.
  
Títol II
  
Ajudes per a l'organització de congressos, jornades
  
i reunions de caràcter científic, tecnològic i humanístic
  
Article 9. Accions susceptibles de suport
  
Les ajudes previstes en el present títol podran anar destinades a l'organització de:
  
a) Congressos i simposis d'especial rellevància científica, tecnològica i humanística.
  
b) Jornades, seminaris i altres reunions especialitzades.
  
Article 10. Beneficiaris
  
1. Podran optar a aquestes ajudes les següents entitats, radicades a la Comunitat Valenciana, que convoquen i/o organitzen les activitats descrites en la base anterior:
  
- Universitats valencianes i organismes públics d'investigació amb personalitat jurídica pròpia, definits en la Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic; i en la Llei 13/1986, de 14 d'abril, de Foment i Coordinació General de la Investigació Científica i Tècnica, a través dels seus centres, instituts, departaments, seccions o unes altres unitats d'investigació.
  
- Societats científiques legalment constituïdes, col·legis professionals i altres entitats públiques o privades amb finalitat investigadora legal o estatutària i personalitat jurídica pròpia, i que no tinguen ànim de lucre.
  
2. Les sol·licituds hauran de tenir el vistiplau del representant legal de l'entitat sol·licitant. Aquesta conformitat comporta el compromís de l'entitat a donar suport a la correcta realització de l'activitat per a la qual se sol·licita l'ajuda i, si és el cas, a avançar les quantitats necessàries, mentre que no es faça efectiu l'import de l'ajuda, per a la realització de l'activitat subvencionada.
  
Article 11. Període d'execució de l'activitat
  
El període d'execució de l'activitat serà des de l'1 de gener fins al 15 de novembre de 2002.
  
Article 12. Presentació de sol·licituds i termini
  
1. Les sol·licituds es presentaran d'acord amb el que s'ha especificat en les normes generals de procediment incloses en el títol I d'aquesta ordre. Els impresos de sol·licitud aniran acompanyats dels següents documents (tant l'imprés de sol·licitud com la documentació requerida en aquest apartat han de presentar-se en doble exemplar):
  
a) Documentació acreditativa i identificadora del sol·licitant i del seu representant legal, si és el cas.
  
b) Còpia compulsada del DNI de la persona que presenta la sol·licitud en representació del comité organitzador.
  
c) Memòria explicativa de l'activitat objecte de la sol·licitud, en model normalitzat, que contindrà els següents apartats:
  
- Composició del comité organitzador.
  
- Composició del comité científic.
  
- Programa científic (haurà de ser un document redactat i no una mera enumeració de ponències).
  
- Pressupost d'ingressos i despeses, detallat per conceptes i activitats.
  
- Curriculum vitae dels investigadors responsables de la sol·licitud.
  
d) Acreditació per escrit del suport de les entitats, institucions o empreses patrocinadores o col·laboradores, amb especificació de la quantitat que financen, o, com a mínim, el certificat que s'hi ha sol·licitat.
  
e) Dades de domiciliació bancària segons model facilitat a l'efecte (fitxa de manteniment de tercers).
  
f) Declaració responsable d'haver justificat degudament les beques o subvencions que li hagen sigut atorgades amb anterioritat, a càrrec dels pressupostos de la Generalitat Valenciana.
  
g) Si és el cas, documentació acreditativa de trobar-se el sol·licitant al corrent en les obligacions tributàries i davant la Seguretat Social, en els termes establits en l'Ordre de 30 de maig de 1996, de la Conselleria d'Economia i Hisenda, la vigència de la qual haurà d'estendre's fins a la data d'acabament del termini de presentació de sol·licituds.
  
2. El termini de presentació de sol·licituds serà de 20 dies comptadors des de l'endemà de la publicació de la present ordre en el Diari Oficial de la Generalitat Valenciana.
  
Article 13. Criteris d'avaluació de les sol·licituds
  
1. L'avaluació i selecció de les activitats que se subvencionaran i l'assignació individualitzada per a cada activitat de la quantia de l'ajuda es realitzaran en concurrència competitiva, tenint en compte exclusivament la documentació aportada en la sol·licitud, per la qual cosa es prescindirà del tràmit d'audiència, de conformitat amb el que s'ha disposat en l'article 84.4 de la Llei 30/1992, de 26 de novembre. Els criteris que s'estableixen per a l'avaluació d'aquestes activitats són:
  
- Importància científica i/o tecnològica de l'activitat.
  
- Idoneïtat i prestigi dels ponents.
  
- El grau d'autofinançament i cofinançament, i també la rellevància de les entitats col·laboradores i cofinançadores.
  
- La continuïtat respecte d'edicions anteriors.
  
2. Es donarà preferència a les ajudes a congressos. Es consideraran com a tals aquelles reunions periòdiques de les societats científiques en les quals hi haja, almenys, dos tipus de sessions: les unes, destinades a presentació de ponències, i les altres, destinades específicament a la presentació de comunicacions sobre les dades recents de les investigacions en curs portades a cap pels investigadors. Hauran de disposar d'un comité de selecció que en garantisca el nivell científic.
  
3. Per a l'avaluació dels aspectes científics d'aquests criteris, la Sotssecretaria de l'Oficina de Ciència i Tecnologia podrà demanar l'assessorament de l'Agència Nacional d'Avaluació i Prospectiva o dels experts en les matèries específiques que es consideren necessàries.
  
4. La selecció de les activitats objecte d'aquesta convocatòria serà proposada pel sotssecretari de l'Oficina de Ciència i Tecnologia, i tindrà en compte, si és el cas, les decisions de caràcter científic adoptades en els processos d'avaluació.
  
Article 14. Quantia de les ajudes
  
1. Amb caràcter general, les ajudes no sobrepassaran els 6.000 euros. Excepcionalment, aquesta quantitat podrà ser incrementada per als congressos i simposis, d'acord amb la seua avaluació científica. La resolució serà motivada.
  
2. Les ajudes s'hauran de destinar a finançar qualsevol de les activitats següents:
  
- L'organització i la difusió dels programes de la reunió.
  
- Els viatges d'anada i tornada dels ponents a la Comunitat Valenciana.
  
- Les estades i la participació dels ponents i conferenciants a la Comunitat Valenciana.
  
- L'edició de les ponències o les conclusions resultants.3. Queden excloses expressament de la convocatòria:
  
a) Les despeses socials associades a les actuacions subvencionades.
  
b) Qualsevol tipus d'activitat que forme part de programes de doctorat, màsters o postgrau.
  
4. Les activitats subvencionades hauran de realitzar-se a la Comunitat Valenciana.
  
Article 15. Compatibilitat de les ajudes
  
1. Les ajudes que es concedisquen en el marc de la present convocatòria són compatibles amb qualsevol altra que tinga per objecte realitzar el mateix congrés, simposi, jornada, seminari o reunió especialitzada.
  
2. L'ajuda concedida, sumada a les que s'obtinguen d'altres entitats públiques o privades, nacionals o internacionals, no podrà superar el cost real de l'activitat; i es reduirà proporcionalment, si és el cas, l'ajuda obtinguda en aquesta convocatòria.
  
Article 16. Acceptació i obligacions del beneficiari
  
1. S'entendrà acceptada l'ajuda concedida, en els termes previstos en la resolució d'aquesta, si transcorreguts deu dies des de la publicació en el Diari Oficial de la Generalitat Valenciana de la resolució de concessió, l'entitat interessada no hi haguera renunciat expressament, mitjançant escrit dirigit a la Sotssecretaria de l'Oficina de Ciència i Tecnologia.
  
2. L'acceptació per part dels beneficiaris de les ajudes implica la subjecció a les obligacions derivades de la normativa vigent sobre subvencions públiques i de les normes generals de procediment contingudes en el títol I d'aquesta ordre.
  
3. Qualsevol canvi en l'organització de l'activitat subvencionada haurà de ser notificat expressament i prèviament a la realització d'aquesta, a la Sotssecretaria de l'Oficina de Ciència i Tecnologia per a la seua autorització. L'incompliment d'aquesta notificació podrà originar la modificació de la resolució de concessió.
  
Article 17. Justificació i liquidació de les ajudes
  
1. El pagament s'efectuarà a l'entitat sol·licitant de l'ajuda que conste en la resolució de concessió, una vegada realitzada l'activitat, després de la presentació prèvia de la documentació exigida en l'article següent.
  
2. La justificació de les ajudes es realitzarà:
  
a) En el termini d'un mes comptador des de l'acabament de l'activitat subvencionada.
  
b) En el termini d'un mes des de la data de publicació de la resolució de concessió de les ajudes, si en aquesta data l'activitat ja s'haguera realitzat.
  
c) Abans del 30 de novembre de 2002, per a aquelles activitats subvencionades que es realitzen durant els primers quinze dies de novembre.
  
3. La no-justificació en els terminis anteriors implicarà la no-realització del pagament, que s'entendrà com a renúncia a l'ajuda concedida.
  
4. Els responsables de la seua organització hauran de trametre a la Sotssecretaria de l'Oficina de Ciència i Tecnologia la següent documentació corresponent a l'activitat subvencionada:
  
a) Factures originals o còpies compulsades de les despeses realitzades, a nom de l'entitat beneficiària que conste en la resolució d'adjudicació, que cobrisquen, almenys, el total de l'ajuda concedida.
  
b) Balanç econòmic final d'ingressos i despeses hagudes, amb indicació del finançament procedent d'altres administracions o ens públics o privats, nacionals o internacionals.
  
c) Fotocòpia de l'acta del congrés o esdeveniment, en cas que s'hi realitze.
  
d) Memòria de l'activitat.
  
5. Les ajudes concedides a les entitats que hagen de retre comptes a la Generalitat Valenciana, que estan incloses permanentment en els plans d'auditories mitjançant les quals es porte a cap el control financer, es justificaran en el termini d'un mes, mitjançant certificat expedit per l'òrgan competent on s'indique que l'ajuda ha sigut degudament registrada en la comptabilitat de l'entitat, que els fons percebuts s'han destinat a realitzar l'activitat per a la qual foren concedits i que la documentació original acreditativa de la despesa realitzada es troba en les dependències d'aquesta, a la disposició de la Sotssecretaria de l'Oficina de Ciència i Tecnologia, de la Intervenció General de la Generalitat Valenciana i de la Sindicatura de Comptes, i adjuntaran una relació detallada de les despeses realitzades a càrrec d'aquesta subvenció i, si és el cas, el percentatge que l'ajuda representa respecte del total de l'activitat subvencionada. Aquestes entitats hauran de conservar els originals de les factures i altres justificants de despesa durant el període legalment establit.
  
6. En cas que es tracte de justificacions relatives a desplaçaments efectuats amb vehicle propi, el quilometratge es considerarà justificat a raó de 0,15 euros el km, i s'acreditarà mitjançant una declaració responsable de la persona que l'ha realitzat en la qual constaran el trajecte i l'import rebut de l'entitat per quilometratge i, si és el cas, per peatges d'autopista; serà necessari adjuntar respecte del peatge els justificants d'aquesta despesa.
  
7. La justificació de les despeses per quanties inferiors a la subvenció concedida en comportarà una reducció equivalent a la quantitat no justificada.
  
8. En aquells casos que s'estime convenient, la Sotssecretaria de l'Oficina de Ciència i Tecnologia podrà demanar la presentació de la informació complementària que considere oportuna.
  
Títol III
  
Ajudes per a estades postdoctorals en centres d'investigació fora de la Comunitat Valenciana
  
Article 18. Accions susceptibles de suport
  
1. Les ajudes regulades en el present títol es destinaran a estades en centres d'investigació radicats fora de la Comunitat Valenciana, d'acord amb les normes desenvolupades en la present ordre.
  
2. Aquestes estades tenen com a objectiu l'adquisició de noves tècniques, l'accés a instal·lacions científiques, la consulta de fons bibliogràfics o documentals o altres activitats significatives que contribuïsquen a la major capacitació del personal investigador.
  
Article 19. Beneficiaris
  
Podran ser beneficiaris d'aquestes ajudes:
  
A) Modalitat A:
  
Personal investigador que tinga el grau de doctor i que forme part de les plantilles de les universitats, centres del Consell Superior d'Investigacions Científiques, organismes públics d'investigació de la Generalitat Valenciana i altres entitats públiques o privades, amb finalitat investigadora legal o estatutària, que no tinguen ànim de lucre. Totes les entitats mencionades hauran de tenir personalitat jurídica pròpia i estar radicades a la Comunitat Valenciana.
  
B) Modalitat B:
  
Els titulats universitaris amb el grau de doctor obtingut després de l'1 de gener de 2000 en alguna de les universitats de la Comunitat Valenciana, que hagen gaudit de la condició de becaris de formació de personal investigador de la Generalitat Valenciana i que no formen part de les plantilles de les universitats o centres d'investigació.
  
Article 20. Durada de les estades
  
1. L'estada s'haurà de realitzar en un únic centre d'investigació radicat fora de la Comunitat Valenciana i tindrà una durada ininterrompuda mínima d'un mes i màxima de sis mesos.
  
2. El període de realització de l'estada subvencionada podrà ser entre l'1 de gener i el 31 de desembre de 2002.
  
3. Quan l'objecte de l'estada siga la consulta bibliogràfica o documental, aquesta no podrà excedir d'un mes.
  
Article 21. Presentació de sol·licituds i termini
  
1. Les sol·licituds es presentaran d'acord amb el que s'ha especificat en les normes generals de procediment incloses en el títol I d'aquesta ordre.
  
2. Els impresos de sol·licitud aniran acompanyats dels següents documents (tant l'imprés de sol·licitud com la documentació requerida en aquest apartat han de presentar-se en doble exemplar):
  
- Còpia compulsada del DNI.
  
- Còpia compulsada del títol de doctor o document equivalent.
  
- Memòria on es detalle el treball d'investigació que s'ha de desenvolupar.
  
- Currículum vitae de la persona sol·licitant.
  
- Document acreditatiu de l'admissió en el centre de destinació, amb indicació de les dates d'estada i de les activitats que realitzaran.
  
- Carta del responsable de l'equip investigador en el qual s'integrarà el sol·licitant durant l'estada.
  
- Pressupost de despeses de desplaçament al centre de destinació, emés per una agència de viatges, on consten les dates del viatge i l'itinerari. Si el desplaçament es realitza amb avió, el pressupost correspondrà a la classe turista, i si es realitza amb tren, aquest correspondrà a segona classe. En cas de realitzar el viatge amb vehicle propi, declaració responsable d'acreditació d'aquesta circumstància, amb especificació del trajecte.
  
- Pressupost estimat d'allotjament i manutenció durant l'estada.
  
- Acreditació de la pertinença a la plantilla de l'entitat i també del permís o la llicència de l'òrgan competent per a interrompre la tasca docent i investigadora durant el període per al qual se sol·licita l'estada (només per a la modalitat A).
  
- Declaració responsable d'haver justificat degudament les beques o subvencions que li hagen sigut atorgades amb anterioritat, a càrrec dels pressupostos de la Generalitat Valenciana .
  
- Si és el cas, documentació acreditativa de trobar-se el sol·licitant al corrent en les obligacions tributàries i davant la Seguretat Social, en els termes establits en l'Ordre de 30 de maig de 1996, de la Conselleria d'Economia i Hisenda, la vigència de la qual haurà d'estendre's fins a la data d'acabament del termini de presentació de sol·licituds.
  
- Dades de domiciliació bancària segons model facilitat a aquest efecte (fitxa de manteniment de tercers).
  
- Compromís de subscriure una pòlissa d'assegurança d'accidents, d'assistència mèdica i de responsabilitat civil l'àmbit de cobertura de la qual, si és el cas, incloga el país de destinació.
  
- Compromís de realitzar l'activitat subvencionada en règim de dedicació exclusiva.
  
- Si és el cas, per a acreditar que l'entitat a la plantilla de la qual pertany el beneficiari compleix els requisits de l'article 19 a), còpia dels seus estatuts, en els quals conste la finalitat investigadora.
  
3. El termini de presentació de sol·licituds serà de 20 dies comptadors des de l'endemà de la publicació de la present ordre en el Diari Oficial de la Generalitat Valenciana.
  
Article 22. Criteris d'avaluació de les sol·licituds
  
1. L'avaluació i la selecció de les estades que se subvencionaran i l'assignació individualitzada per a cada estada de la quantia de l'ajuda es realitzaran en concurrència competitiva, tenint en compte exclusivament la documentació aportada en la sol·licitud, per la qual cosa es prescindirà del tràmit d'audiència, de conformitat amb el que s'ha disposat en l'article 84.4 de la Llei 30/1992, de 26 de novembre. Els criteris que s'estableixen per a l'avaluació d'aquestes activitats són:
  
a) Currículum cientificotècnic de la persona sol·licitant.
  
b) Interés cientificotècnic i possibles repercussions del treball d'investigació proposat i també la viabilitat de la seua execució en el temps sol·licitat.
  
c) Historial cientificotècnic del grup investigador on s'integrarà el candidat (centre sol·licitat) o, si és el cas, de la institució on desenvolupe l'activitat.
  
d) Es primaran aquelles estades que es realitzen en països membres de la Unió Europea.
  
2. Per a l'avaluació dels aspectes científics d'aquests criteris, la Sotssecretaria de l'Oficina de Ciència i Tecnologia podrà demanar l'assessorament de l'Agència Nacional d'Avaluació i Prospectiva o dels experts en les matèries específiques que es consideren necessaris.
  
3. La selecció de les estades que se subvencionaran en virtut d'aquesta convocatòria serà proposada pel sotssecretari de l'Oficina de Ciència i Tecnologia, i tindrà en compte, si és el cas, les decisions de caràcter científic adoptades en els processos d'avaluació.
  
Article 23. Quantia de les ajudes
  
1. Les ajudes consistiran en:
  
- Una dotació mensual entre 1.000 i 1.200 euros bruts, segons el país de destinació, per a despeses d'allotjament i manutenció.
  
- Una ajuda per al viatge d'anada i tornada al centre de destinació, que tindrà una quantia màxima de 500 euros.
  
2. La resolució de concessió d'aquestes ajudes determinarà el període de durada i la resta de condicions d'aquestes.
  
3. En aquells supòsits que impliquen una meritació econòmica del beneficiari inferior a la corresponent a un mes natural, la prestació econòmica serà proporcional a aquest període.
  
Article 24. Compatibilitat de l'ajuda
  
Aquestes ajudes són incompatibles amb qualsevol altra obtinguda per a la mateixa finalitat.
  
Article 25. Acceptació i obligacions dels beneficiaris
  
1. Si transcorreguts quinze dies des de la publicació en el Diari Oficial de la Generalitat Valenciana de la resolució de concessió de l'ajuda, el beneficiari o la beneficiària d'aquesta no haguera renunciat expressament, mitjançant escrit dirigit a la Sotssecretaria de l'Oficina de Ciència i Tecnologia, s'entendrà que queda acceptada l'ajuda en els termes de la resolució de concessió.
  
2. L'acceptació per part dels beneficiaris de les ajudes implica la subjecció a les obligacions derivades de la normativa vigent sobre subvencions públiques i de les normes generals de procediment incloses en el títol I d'aquesta ordre.
  
3. Els beneficiaris hauran de comunicar a la Sotssecretaria de l'Oficina de Ciència i Tecnologia la seua arribada a la universitat o centre d'investigació de destinació, tot indicant-ne l'adreça a efectes de notificacions.
  
4. Els beneficiaris de les ajudes regulades en aquesta convocatòria hauran d'utilitzar la subvenció per a la concreta destinació per a la qual ha sigut concedida. Així mateix, hauran d'ajustar la seua actuació a les normes del centre al qual s'incorporen i exercir la seua activitat en règim de dedicació exclusiva.
  
5. Qualsevol canvi en les condicions de l'estada subvencionada haurà de ser notificat expressament, i prèviament a la realització d'aquesta, a la Sotssecretaria de l'Oficina de Ciència i Tecnologia per a la seua autorització. L'incompliment d'aquesta notificació podrà donar lloc a la modificació de la resolució de concessió.
  
6. Tots els beneficiaris hauran de tenir una assegurança d'accidents, d'assistència mèdica i de responsabilitat civil, l'àmbit de cobertura de la qual, si és el cas, incloga el país de destinació.
  
Article 26. Justificació i liquidació de les ajudes
  
1. Les ajudes concedides es lliuraran directament als beneficiaris i es faran efectives per mensualitats anticipades, a partir del moment de la incorporació al centre de destinació. L'ajuda per al viatge d'anada i tornada es pagarà juntament amb la primera mensualitat.
  
2. La dita incorporació haurà de ser notificada mitjançant escrit dirigit a la Sotssecretaria de l'Oficina de Ciència i Tecnologia en el termini de deu dies.
  
3. Els beneficiaris de les ajudes hauran de trametre a la Sotssecretaria de l'Oficina de Ciència i Tecnologia, en el termini d'un mes des de l'acabament de l'estada, la següent documentació:
  
- Informe del treball realitzat, que n'incloga els resultats.
  
- Certificat de l'estada emés pel representant legal del centre de destinació en el qual consten les dates d'estada.
  
- Bitllets i factures o tiquets originals del viatge d'anada i tornada (inclosos, si és el cas, els corresponents a peatges d'autopista).
  
4. La no-presentació de qualsevol dels documents exigits en aquest apartat comportarà la pèrdua de la concessió de la subvenció, amb l'obligació de reintegrar la quantia percebuda més els interessos legals, d'acord amb el que s'ha previst en les normes generals de procediment del títol I d'aquesta ordre.
  
5. En cas de tractar-se de justificacions relatives a desplaçaments efectuats amb vehicle propi, el quilometratge es considerarà justificat a raó de 0,15 euros el km.
  
6. La justificació de les despeses de desplaçament al centre de destinació per quantia inferior a l'ajuda concedida per aquest concepte comportarà una reducció d'aquesta equivalent a la quantitat no justificada.
  
7. La Sotssecretaria de l'Oficina de Ciència i Tecnologia no és responsable de l'actuació de l'investigador o investigadora, ni dels danys i perjudicis que hi puguen sobrevenir, sempre que els danys o perjudicis siguen imputables a aquests.
  
Títol IV
  
Ajudes per a estades d'investigadors invitats
  
en universitats i altres centres d'investigació
  
radicats a la Comunitat Valenciana
  
Article 27. Accions susceptibles de suport
  
1. Les ajudes previstes en el present títol estan destinades a les universitats i altres centres d'investigació radicats a la Comunitat Valenciana per a subvencionar estades d'investigadors visitants.
  
2. La finalitat de l'ajuda és potenciar els contactes de la comunitat científica, tecnològica i humanística de la Comunitat Valenciana amb investigadors de reconegut prestigi que habitualment realitzen la seua investigació fora d'aquesta.
  
Article 28. Beneficiaris
  
1. La sol·licitud haurà de ser presentada pel responsable de l'equip investigador receptor i haurà d'estar avalada per la firma del representant legal de l'organisme al qual hi pertanya.
  
2. Podran ser organismes receptors d'investigadors invitats les universitats, els instituts tecnològics o unes altres entitats públiques o privades amb finalitat investigadora legal o estatutària i personalitat jurídica pròpia, que no tinguen ànim de lucre, amb centres d'investigació a la Comunitat Valenciana.
  
3. Les mencionades entitats seran les beneficiàries i perceptores de les quantitats que es lliuren per raó de les subvencions concedides a l'empara d'aquesta convocatòria.
  
4. Els destinataris finals de l'ajuda seran els doctors universitaris estrangers o espanyols no residents a la Comunitat Valenciana i que hagen sigut invitats.
  
Article 29. Període d'execució de l'activitat i durada
  
1. El període de realització de l'estada serà entre l'1 de gener i el 30 de novembre de 2002 i aquesta es realitzarà necessàriament a la Comunitat Valenciana.
  
2. La durada de l'estada objecte de l'ajuda serà d'un mínim d'un mes i un màxim de cinc mesos ininterromputs.
  
Article 30. Presentació de sol·licituds i termini
  
1. Les sol·licituds es presentaran d'acord amb el que s'ha especificat en les normes generals de procediment incloses en el títol I d'aquesta ordre.
  
2. Els impresos de sol·licitud aniran acompanyats dels següents documents (tant l'imprés de sol·licitud com la documentació requerida en aquest apartat han de presentar-se en doble exemplar):
  
a) Documentació acreditativa i identificadora del sol·licitant i, si és el cas, dels seu representant legal.
  
b) Còpia del DNI del responsable de l'equip investigador receptor.
  
c) Curriculum vitae que justifique el títol de doctor i còpia del passaport o DNI del candidat o candidata.
  
d) Memòria de l'activitat investigadora dels tres últims anys, del grup d'investigació en el qual s'integrarà l'investigador visitant.
  
e) Certificat de la institució d'origen que acredite la situació laboral i la justificació de la situació d'excedència, permís o període sabàtic en què estiga el candidat o candidata.
  
f) Compromís del candidat o candidata de desenvolupar l'activitat investigadora en el centre receptor, en cas que l'ajuda li siga concedida, i de comunicar qualsevol altra ajuda per a la mateixa activitat que puga rebre durant la seua estada a la Comunitat Valenciana.
  
g) Invitació formal de l'organisme receptor.
  
h) Informe de l'organisme receptor sobre l'aportació que representa l'estada.
  
i) Declaració responsable de l'entitat beneficiària d'haver justificat degudament les beques o subvencions que li hagen sigut atorgades amb anterioritat, a càrrec dels pressupostos de la Generalitat Valenciana.
  
j) Si és el cas, documentació acreditativa de trobar-se el sol·licitant al corrent en les obligacions tributàries i davant la Seguretat Social, en els termes establits en l'Ordre de 30 de maig de 1996, de la Conselleria d'Economia i Hisenda, la vigència de la qual haurà d'estendre's fins a la data d'acabament del termini de presentació de sol·licituds.
  
k) Dades de domiciliació bancària segons model facilitat a aquest efecte (fitxa de manteniment de tercers).
  
l) Pressupost de despeses de desplaçament al centre de destinació, emés per una agència de viatges, on consten les dates del viatge i l'itinerari. Si el desplaçament es realitza amb avió, el pressupost correspondrà a la classe turista; i si es realitza amb tren, aquest correspondrà a segona classe. En cas de realitzar el viatge amb vehicle propi, especificació del trajecte.
  
3. El termini de presentació de sol·licituds serà de 20 dies comptadors des de l'endemà de la publicació de la present ordre en el Diari Oficial de la Generalitat Valenciana.
  
Article 31. Criteris d'avaluació de les sol·licituds
  
1. L'avaluació i selecció de les estades que se subvencionaran i l'assignació individualitzada per a cada estada de la quantia de l'ajuda es realitzaran en concurrència competitiva, tenint en compte exclusivament la documentació aportada en la sol·licitud, per la qual cosa es prescindirà del tràmit d'audiència, de conformitat amb el que s'ha disposat en l'article 84.4 de la Llei 30/1992, de 26 de novembre.
  
2. Els criteris que s'estableixen per a l'avaluació d'aquestes activitats són:
  
- Currículum acadèmic, científic i professional de l'investigador invitat.
  
- Interés cientificotècnic del programa de col·laboració i viabilitat de la seua execució en el temps sol·licitat i amb els recursos disponibles. Aportació que representa l'estada.
  
- Historial acadèmic i científic del grup investigador que subscriu la sol·licitud.
  
3. Per a l'avaluació dels aspectes científics d'aquests criteris, la Sotssecretaria de l'Oficina de Ciència i Tecnologia podrà demanar l'assessorament de l'Agència Nacional d'Avaluació i Prospectiva o dels experts en les matèries específiques que es consideren necessaris.
  
4. La selecció d'estades que se subvencionaran en virtut d'aquesta convocatòria serà establida pel sotssecretari de l'Oficina de Ciència i Tecnologia, i tindrà en compte, si és el cas, les decisions de caràcter científic adoptades en els processos d'avaluació.
  
Article 32. Quantia de les ajudes
  
1. L'import de l'ajuda es calcularà d'acord amb els mèrits del candidat proposat, tenint en compte la durada de l'estada i les disponibilitats pressupostàries:
  
a) Una dotació mensual entre 1.000 y 2.000 euros per a despeses d'allotjament i manutenció.
  
b) Una ajuda per als viatges d'anada i tornada, que tindrà una quantia màxima de 500 euros.
  
2. En aquells supòsits que impliquen una meritació econòmica inferior a la corresponent a un mes natural, la prestació econòmica serà proporcional al dit període.
  
Article 33. Compatibilitat de l'ajuda
  
La percepció d'aquestes ajudes és compatible amb el cobrament de les retribucions que el candidat o la candidata reba de la institució d'origen durant la seua estada a la Comunitat Valenciana.
  
Article 34. Acceptació i obligacions dels beneficiaris
  
1. S'entendrà acceptada l'ajuda concedida, en els termes previstos en la resolució d'aquesta, si transcorreguts deu dies des de la publicació en el Diari Oficial de la Generalitat Valenciana de la resolució de concessió, els beneficiaris no hi hagueren renunciat expressament, mitjançant escrit dirigit a la Sotssecretaria de l'Oficina de Ciència i Tecnologia.
  
2. L'acceptació per part dels beneficiaris de les ajudes implica la subjecció a les obligacions derivades de la normativa vigent sobre subvencions públiques i de les normes generals de procediment contingudes en el títol I d'aquesta ordre.
  
3. L'organisme receptor corresponent comunicarà, en el termini de 10 dies, a la Sotssecretaria de l'Oficina de Ciència i Tecnologia, la incorporació de l'investigador invitat.
  
4. Els beneficiaris de les ajudes regulades en aquesta convocatòria hauran d'utilitzar la subvenció per a la concreta destinació per a la qual ha sigut concedida.
  
5. Qualsevol canvi en les condicions de l'estada subvencionada haurà de ser notificada, expressament i amb caràcter immediat, a la Sotssecretaria de l'Oficina de Ciència i Tecnologia per a la seua autorització. L'incompliment de la dita notificació podrà donar lloc a la modificació de la resolució de concessió.
  
6. Tots els investigadors invitats hauran de tenir una assegurança d'accidents, d'assistència mèdica i de responsabilitat civil.
  
Article 35. Justificació i liquidació de les ajudes
  
1. Les ajudes concedides es lliuraran directament a les entitats beneficiàries previstes en la resolució de concessió i es faran efectives per mensualitats anticipades, a partir del moment de la incorporació de l'investigador visitant al centre receptor, en els termes de la concessió d'aquesta. La dita incorporació haurà de ser notificada mitjançant escrit dirigit a la Sotssecretaria de l'Oficina de Ciència i Tecnologia en el termini de deu dies. L'ajuda de viatge es pagarà juntament amb la primera mensualitat.
  
2. Els organismes als quals pertanyen els centres d'investigació receptors avançaran, si és el cas, les quantitats necessàries perquè el visitant reba la seua retribució des del primer mes d'estada.
  
3. En cap cas l'ajuda percebuda per la persona investigadora invitada podrà ser inferior a la pagada a l'entitat beneficiària per a la realització de l'activitat subvencionada, en els termes de la resolució de concessió.
  
4. Els beneficiaris de les ajudes hauran de trametre a la Sotsecretaria de l'Oficina de Ciència i Tecnologia, en el termini d'un mes des de l'acabament de l'estada, la següent documentació:
  
a) Breu informe del treball realitzat que incloga els resultats obtinguts i on es faça constar la conformitat del responsable de l'equip d'investigació receptor o, si és el cas, la del director de la institució o centre on es desenvolupe l'estada.
  
b) Certificat de l'estada emés pel representant legal del centre de destinació en el qual consten les dates d'estada.
  
c) Les ajudes concedides a les entitats que hagen de retre comptes a la Generalitat Valenciana, que estan incloses permanentment en els plans d'auditories mitjançant les quals es porta a cap el control financer, es justificaran en el termini d'un mes, mitjançant certificat expedit per l'òrgan competent on s'indique que l'ajuda ha sigut degudament registrada en la comptabilitat de l'entitat, que els fons percebuts s'han destinat a realitzar l'activitat per a la qual foren concedits i que la documentació original acreditativa de la despesa realitzada es troba en les dependències d'aquesta, a la disposició de la Sotssecretaria de l'Oficina de Ciència i Tecnologia, de la Intervenció General de la Generalitat Valenciana i de la Sindicatura de Comptes, i adjuntaran una relació detallada de les despeses realitzades a càrrec d'aquesta subvenció i, si és el cas, el percentatge que l'ajuda representa respecte del total de l'activitat subvencionada. Aquestes entitats hauran de conservar els originals de les factures i altres justificants de despesa durant el període legalment establit.
  
d) La resta d'entitats públiques o privades, tots els originals o còpies compulsades dels justificants de les despeses realitzades a càrrec d'aquesta subvenció.
  
5. En cas que es tracte de justificacions relatives a desplaçaments efectuats amb vehicle propi, el quilometratge es considerarà justificat a raó de 0,15 euros el km i s'acreditarà mitjançant declaració responsable de la persona que l'ha realitzat, en la qual constarà el trajecte i l'import percebut de l'entitat per quilometratge i, si és el cas, peatges d'autopista; serà necessari adjuntar respecte del peatge els justificants d'aquesta despesa.
  
6. La no-presentació de qualsevol dels documents exigits en aquest apartat implicarà la pèrdua de la concessió de la subvenció, amb l'obligació de reintegrar la quantia percebuda més els interessos legals, d'acord amb el que s'ha previst en les normes generals de procediment del títol I.
  
7. Així mateix, les entitats beneficiàries estaran obligades a reintegrar la totalitat o part de les quanties percebudes pels imports d'aquestes no justificats.
  
8. La Sotssecretaria de l'Oficina de Ciència i Tecnologia no és responsable de l'actuació del personal investigador invitat, ni dels danys i els perjudicis que hi puguen sobrevenir, sempre que els danys o perjudicis siguen imputables a aquests.
  
Títol V
  
Ajudes per a facilitar l'assistència per a la participació en congressos, jornades, seminaris i altres reunions especialitzades de caràcter científic, tecnològic i humanístic
  
Article 36. Accions susceptibles de suport
  
1. El present títol té per objecte regular les ajudes destinades a facilitar l'assistència per a la participació en congressos, jornades, seminaris i altres reunions especialitzades d'especial rellevància científica, tecnològica i humanística que es desenvolupen en 2002.
  
2. Queden exclosos de la convocatòria la participació en:
  
- Els congressos, jornades, seminaris i altres reunions que s'efectuen en l'àmbit de la Comunitat Valenciana.
  
- Qualsevol tipus d'activitat que forme part de programes de doctorat, màsters o postgrau.
  
Article 37. Beneficiaris
  
Podran optar a aquestes ajudes les persones físiques que estiguen en possessió del títol de doctor i formen part de les plantilles de les universitats, centres del Consell Superior d'Investigacions Científiques, organismes públics d'investigació de la Generalitat Valenciana i altres entitats públiques o privades amb finalitat investigadora legal o estatutària, que no tinguen ànim de lucre. Totes les entitats mencionades hauran de tenir personalitat jurídica pròpia i estar radicades a la Comunitat Valenciana.
  
Article 38. Període d'execució de l'activitat
  
El període d'execució de l'activitat serà des de l'1 de gener fins al 15 de novembre de 2002.
  
Article 39. Presentació de sol·licituds i termini
  
1. Les sol·licituds es presentaran d'acord amb el que s'ha especificat en les normes generals de procediment contingudes en el títol I d'aquesta ordre. Els impresos de sol·licitud aniran acompanyats dels següents documents (tant l'imprés de sol·licitud com la documentació requerida en aquest apartat han de presentar-se en doble exemplar):
  
a) Còpia compulsada del DNI de la persona sol·licitant.
  
b) Resum de la comunicació o ponència.
  
c) Pressupost de despeses previstes d'inscripció en l'activitat sol·licitada.
  
d) Informació relativa al congrés, en la qual farà constar clarament l'organisme que convoca, l'entitat organitzadora, el nombre de participants previst, la data i el lloc de realització, la durada i el programa previst.
  
e) Carta de l'entitat organitzadora, en què conste de forma expressa i no condicionada, l'acceptació de la comunicació o ponència que serà presentada pel sol·licitant i en la qual apareguen el títol i els autors per ordre de firma.
  
f) Declaració responsable d'haver justificat degudament les beques o subvencions que li hagen sigut atorgades amb anterioritat, a càrrec dels pressupostos de la Generalitat Valenciana.
  
g) Còpia compulsada del títol de doctor.
  
h) Si és el cas, documentació acreditativa de trobar-se el sol·licitant al corrent en les obligacions tributàries i davant la Seguretat Social, en els termes establits en l'Ordre de 30 de maig de 1996, de la Conselleria d'Economia i Hisenda, la vigència de la qual ha d'estendre's fins a la data d'acabament del termini de presentació de sol·licituds.
  
i) Dades de domiciliació bancària segons model facilitat a aquest efecte (fitxa de manteniment de tercers).
  
j) Acreditació de la pertinença a la plantilla de l'entitat.
  
k) Si és el cas, per a acreditar que l'entitat a la plantilla de la qual pertany el beneficiari compleix els requisits de l'article 37, còpia dels seus estatuts on conste la seua finalitat investigadora.
  
l) Pressupost de despeses de desplaçament al centre de destinació, emés per una agència de viatges, on consten les dates del viatge i l'itinerari. Si el desplaçament es realitza amb avió, el pressupost correspondrà a la classe turista, i si es realitza amb tren, aquest correspondrà a segona classe. En cas de realitzar el viatge amb vehicle propi, declaració responsable d'acreditació d'aquesta circumstància amb especificació del trajecte.
  
2. El termini de presentació de sol·licituds serà de 20 dies comptadors des de l'endemà de la publicació de la present ordre en el Diari Oficial de la Generalitat Valenciana.
  
Article 40. Criteris d'avaluació de les sol·licituds
  
1. L'avaluació i la selecció de les activitats que se subvencionaran i l'assignació individualitzada per a cada activitat de la quantia de l'ajuda es realitzaran en concurrència competitiva, tenint en compte exclusivament la documentació aportada en la sol·licitud, per la qual cosa prescindirà del tràmit d'audiència, de conformitat amb el que s'ha disposat en l'article 84.4 de la Llei 30/1992, de 26 de novembre. Els criteris que s'estableixen per a l'avaluació d'aquestes activitats són:
  
- El caràcter de participació del sol·licitant.
  
- Interés del treball presentat.
  
- Àmbit d'influència de l'activitat, rellevància i difusió internacional.
  
2. Per a l'avaluació dels aspectes científics d'aquests criteris, la Sotssecretaria de l'Oficina de Ciència i Tecnologia podrà demanar l'assessorament de l'Agència Nacional d'Avaluació i Prospectiva o dels experts en les matèries específiques que es consideren necessaris.
  
3. La selecció de les activitats que se subvencionaran en virtut d'aquesta convocatòria serà establida pel sotssecretari de l'Oficina de Ciència i Tecnologia, i tindrà en compte, si és el cas, les decisions de caràcter científic adoptades en els processos d'avaluació.
  
Article 41. Quantia de les ajudes
  
1. La quantia de les ajudes, depenent del país on es realitze l'activitat, serà de 400 a 1.000 euros.
  
2. Les ajudes s'hauran de destinar a finançar les activitats següents:
  
- El desplaçament d'anada i tornada entre la Comunitat Valenciana i el lloc de realització de l'activitat.
  
- La matrícula o inscripció en l'activitat sol·licitada.
  
3. La resolució de concessió fixarà el desglossament de l'import entre aquests dos conceptes i no s'admetrà traspàs de partides entre ells.
  
4. En tot cas, la quantia de les ajudes estarà d'acord amb les disponibilitats pressupostàries i amb la previsió de despeses feta pel sol·licitant, sense que puga per sí o en concurrència amb altres superar l'import total de les despeses per a la mateixa finalitat.
  
Article 42. Compatibilitat de les ajudes
  
1. Les ajudes que es concedisquen en el marc del present títol són compatibles amb altres concedides per a l'assistència a la mateixa activitat i pels mateixos conceptes.
  
2. L'ajuda concedida, sumada a les que s'obtinguen d'altres entitats públiques o privades, nacionals o internacionals, no podrà superar el cost real dels conceptes subvencionats per a aquesta activitat, i s'hi reduirà proporcionalment, si és el cas, l'ajuda obtinguda en aquesta convocatòria.
  
Article 43. Acceptació i obligacions
  
1. S'entendrà acceptada l'ajuda concedida, en els termes previstos en la resolució d'aquesta, si transcorreguts deu dies des de la publicació en el Diari Oficial de la Generalitat Valenciana de la resolució de concessió, els beneficiaris no hagueren renunciat expressament, mitjançant escrit dirigit a la Sotssecretaria de l'Oficina de Ciència i Tecnologia.
  
2. L'acceptació per part dels beneficiaris de les ajudes implica la subjecció a les obligacions derivades de la normativa vigent sobre subvencions públiques i de les normes generals de procediment contingudes en el títol I d'aquesta ordre.
  
3. Qualsevol canvi en l'activitat subvencionada haurà de ser notificat, expressament i prèviament a la realització d'aquesta, a la Sotssecretaria de l'Oficina de Ciència i Tecnologia per a la seua autorització. L'incompliment de la dita notificació podrà donar lloc a la modificació de la resolució de concessió. En cap cas serà admesa una sol·licitud de modificació que comporte la realització d'una activitat diferent de l'establida en la resolució de concessió.
  
Article 44. Justificació i liquidació de les ajudes
  
1. El pagament s'efectuarà als beneficiaris que consten en la resolució de concessió, una vegada realitzada l'activitat, després de la presentació prèvia de la documentació que s'estableix a continuació.
  
2. La justificació de les ajudes es realitzarà:
  
a) En el termini d'un mes comptador des de l'acabament de l'activitat subvencionada.
  
b) En el termini d'un mes des de la data de publicació de la resolució de concessió de les ajudes, si en aquesta data l'activitat ja s'haguera realitzat.
  
c) Abans del 30 de novembre de 2002, per a aquelles activitats subvencionades que es realitzen durant els primers quinze dies de novembre.
  
3. Els beneficiaris hauran de trametre a la Sotssecretaria de l'Oficina de Ciència i Tecnologia la següent documentació corresponent a l'activitat subvencionada:
  
a) Bitllets i factures o tiquets originals de les despeses de transport (inclosos, si és el cas, els corresponents a peatges d'autopista).
  
b) Document acreditatiu d'haver satisfet la matrícula o inscripció.
  
c) Certificat de l'organització del congrés acreditatiu de l'assistència a aquest del beneficiari i de la realització de la ponència o comunicació prevista.
  
4. En cas que es tracte de justificacions relatives a desplaçaments efectuats amb vehicle propi, el quilometratge es considerarà justificat a raó de 0,15 euros el km.
  
5. La justificació de les despeses per quanties inferiors a la subvenció concedida comportarà una reducció d'aquesta equivalent a la quantitat no justificada.
  
6. En aquells casos que es considere convenient, la Sotssecretaria de l'Oficina de Ciència i Tecnologia podrà demanar la presentació de la informació complementària que considere oportuna.
  
Títol VI
  
Beques per a la formació de personal tècnic
  
de suport a la investigació
  
Article 45. Accions susceptibles de suport
  
1. És objecte del present títol la regulació de la concessió de beques de personal qualificat de suport tècnic a les tasques d'investigació i desenvolupament els perfils d'aplicació dels quals, segons proposta formulada per les entitats on es desenvoluparan les pràctiques formatives, són els que s'especifiques en l'article 57 de la present ordre.
  
2. Així mateix, es pretén continuar la formació iniciada en aquest mateix àmbit, mitjançant la renovació de les beques de personal tècnic de suport a la investigació concedides per la Generalitat Valenciana en l'exercici 2001, d'acord amb el que s'ha previst en l'Ordre de 30 de juny de 2000, de la Conselleria de Cultura i Educació (DOGV 3.804, de 31 de juliol de 2000).
  
Article 46. Durada de la beca
  
El període de gaudi de les beques s'iniciarà una vegada resolta l'adjudicació i acabarà el 31 de desembre de 2002. Una vegada finalitzat el període inicialment concedit, les beques es podran prorrogar en els successius exercicis pressupostaris fins completar un període màxim de dos anys, amb els requisits establits en l'article 55 de la present ordre.
  
Article 47. Dotació de la beca
  
1. La dotació de les beques serà de 691,16 euros mensuals que es lliuraran a la persona beneficiària per mesos anticipats. En aquells supòsits previstos en aquesta convocatòria que impliquen una meritació econòmica del beneficiari inferior a la corresponent a un mes natural, la prestació econòmica serà proporcional a aquest període. Als pagaments realitzats s'aplicaran les corresponents retencions previstes en la normativa vigent. La beca inclou també finançament d'una assegurança d'accidents corporals, assistència mèdica i responsabilitat civil concertada a favor del beneficiari durant el període de gaudi d'aquesta. Amb data 1 de gener de 2002 s'actualitzarà a la quantia assenyalada la dotació de les beques concedides en convocatòries anteriors i que es renoven per a l'exercici 2002.
  
2. La quantia de la beca serà finançada de la següent forma:
  
a) El pagament al becari de les huit primeres mensualitats del període de gaudi de la beca anirà a càrrec dels pressupostos de la Generalitat Valenciana del respectiu exercici.
  
b) El pagament al becari de la resta de mensualitats del període de gaudi de la beca, així com l'assegurança d'accidents corporals, assistència mèdica i responsabilitat civil durant el període de gaudi de la beca, anirà a càrrec del pressupost de l'entitat en la qual el becari desenvolupe el seu treball pràctic formatiu. Les esmentades entitats adquiriran explícitament aquest compromís, i també l'acceptació expressa de les bases que regeixen la concessió de les ajudes previstes en el present títol, en el moment de proposar els perfils formatius a la Sotssecretaria de l'Oficina de Ciència i Tecnologia.
  
Article 48. Requisits dels beneficiaris
  
Per a optar a les beques de formació de personal tècnic de suport a la investigació convocades en la present ordre, caldrà el compliment dels següents requisits:
  
a) Tenir la nacionalitat espanyola, o ser natural d'un país membre de la Unió Europea, o ser estranger amb permís de residència a Espanya, i residir a la Comunitat Valenciana en el moment de sol·licitar la beca.
  
b) Estar en possessió del títol de Tècnic de Formació Professional de 2n Grau, de mòduls de nivell II o III, o de cicles formatius de grau mitjà o superior, en la branca o família professional corresponent al perfil de beca sol·licitat, i haver-lo obtingut dins dels cinc anys immediatament anteriors a la data d'acabament del termini de presentació d'instàncies.
  
c) No haver gaudit prèviament de beques homologables per la seua similar quantia, procés de selecció i naturalesa, en opinió de la Sotssecretaria de l'Oficina de Ciència i Tecnologia, a les que es regulen en aquestes bases durant un període global superior a 12 mesos.
  
Article 49. Presentació de sol·licituds i termini
  
1. Les sol·licituds es presentaran d'acord amb el que s'ha especificat en les normes generals de procediment incloses en el títol I d'aquesta ordre. Els impresos de sol·licitud aniran acompanyats dels següents documents (tant l'imprés de sol·licitud com la documentació requerida en aquest apartat han de presentar-se en doble exemplar):
  
a) Fotocòpia compulsada del document nacional d'identitat, del document equivalent en el cas de nacionals de països membres de la Unió Europea, o de la targeta de resident en el cas de nacionals d'altres països. Quan en aquests documents conste una adreça no pertanyent a la Comunitat Valenciana, haurà de presentar-se el certificat d'empadronament o un altre document que acredite la residència a la Comunitat Valenciana.
  
b) Fotocòpia compulsada del títol que acredite el nivell acadèmic requerit per a cada perfil formatiu sol·licitat d'acord amb el que consta en l'article 57 de la present ordre.
  
c) Fotocòpia compulsada del certificat acadèmic oficial i detalls on apareixeran totes les qualificacions obtingudes i les seues dates, referides als diferents cursos i matèries que conformen el segon grau de formació professional, el mòdul de nivell II o III, o el cicle formatiu de grau mitjà o superior, segons corresponga.
  
d) Currículum vitae actualitzat de la persona sol·licitant i documentació justificativa dels mèrits que s'al·leguen.
  
e) Altres documents que es consideren oportuns.
  
f) Si és el cas, documentació acreditativa de trobar-se el sol·licitant al corrent en les obligacions tributàries i davant la Seguretat Social, en els termes establits en l'Ordre de 30 de maig de 1996, de la Conselleria d'Economia i Hisenda, la vigència de la qual haurà d'estendre's fins a la data d'acabament del termini de presentació de sol·licituds.
  
g) Dades de domiciliació bancària segons model facilitat a l'efecte (fitxa de manteniment de tercers).
  
h) Declaració responsable que no s'ha gaudit prèviament de beques homologables, per la seua similar quantia, procés de selecció i naturalesa, a les que es regulen en aquestes bases durant un període global superior a 12 mesos.
  
i) Declaració responsable d'haver justificat degudament les beques o subvencions que li hagen sigut atorgades amb anterioritat, a càrrec dels pressupostos de la Generalitat Valenciana.
  
2 Cada interessat podrà sol·licitar fins un màxim de tres perfils formatius per ordre de preferència.
  
3. Una vegada finalitzat el procés de selecció de becaris i en el cas que hagen quedat perfils vacants, aquests podran ser assignats a aquells sol·licitants d'altres perfils que no hagen sigut adjudicataris de beca i que reunisquen els requisits de titulació del perfil vacant.
  
4. El termini de presentació de sol·licituds serà de 20 dies comptadors des de l'endemà de la publicació de la present ordre en el Diari Oficial de la Generalitat Valenciana.
  
Article 50. Criteris d'avaluació de les sol·licituds
  
1. L'avaluació i la selecció de sol·licituds seran realitzades en concurrència competitiva per una comissió avaluadora, formada per cinc membres designats pel sotssecretari de l'Oficina de Ciència i Tecnologia, tenint en compte exclusivament la documentació aportada en la sol·licitud, per la qual cosa es prescindirà del tràmit d'audiència, de conformitat amb el que s'ha disposat en l'article 84.4 de la Llei 30/1992, de 26 de novembre.
  
2. L'avaluació de sol·licituds es realitzarà d'acord amb el següent barem:
  
a) Nota mitjana de l'expedient acadèmic (fins un màxim de 55 punts).
  
Als efectes previstos en la present convocatòria, la nota mitjana de l'expedient acadèmic s'obtindrà calculant la mitjana aritmètica amb dos decimals de les assignatures aprovades. Les qualificacions es valoraran com segueix:
  
- Aprovat o bé o puntuació igual o major que 5 i menor que 7: 1 punt.
  
- Notable o puntuació igual o major que 7 i menor que 9: 2 punts.
  
- Excel·lent o puntuació igual o major que 9 i menor que 10: 3 punts.
  
- Matrícula d'honor o puntuació igual a 10: 4 punts.
  
En cas que hi haja en l'expedient assignatures convalidades, en les quals no s'especifique qualificació, s'aportarà certificat de la nota obtinguda en l'assignatura de referència. En absència d'aquesta es computarà com a aprovat. Als efectes del càlcul de la mitjana de l'expedient acadèmic no es consideraran les notes que no siguen imprescindibles per a aconseguir els títols exigits.
  
b) Altres mèrits curriculars del sol·licitant, relacionats amb el perfil formatiu sol·licitat: doble titulació en la mateixa especialitat, cursos de formació ocupacional de la mateixa branca, contractes de treball, cursos oficials d'idiomes o llengües (fins un màxim de 35 punts).
  
c) Adequació del perfil formatiu de la persona sol·licitant als requeriments específics del lloc sol·licitat (fins un màxim de 15 punts).
  
3. La valoració d'aquest últim criteri serà realitzada en col·laboració amb les entitats de destinació on es desenvolupe el treball pràctic de formació. A aquests efectes, els respectius tutors de pràctiques formatives proposades per les entitats de destinació realitzaran una entrevista als candidats preseleccionats per a cada perfil formatiu, basant-se en la puntuació obtinguda en els apartats a) i b) anteriors. Els resultats d'aquestes entrevistes es recolliran en una proposta d'avaluació que incloga un informe detallat i raonat de la baremació efectuada. Aquesta proposta es trametrà a la comissió avaluadora amb la firma de conformitat del representant legal en matèria d'investigació de l'entitat de destinació.
  
4. La selecció de candidats i les llistes de reserva seran proposades per la comissió avaluadora al conseller d'Innovació i Competitivitat per a la resolució de concessió de les beques, en el termini d'un mes comptador des de la data d'acabament del termini de presentació d'instàncies.
  
Article 51. Obligacions del becari o la becària
  
1. El becari o la becària estarà obligat a:
  
a) Incorporar-se al centre o departament i, si és procedent, al grup d'investigació, i dedicar-se eficaçment al treball pràctic de formació proposat, d'acord amb les normes pròpies del departament o centre, en el termini de deu dies, comptadors des de l'endemà de la publicació de la resolució de concessió en el Diari Oficial de la Generalitat Valenciana, tot entenent que si no s'incorpora, es podrà considerar que renuncia a la beca, llevat que dispose d'autorització d'ajornament. El representant legal en matèria d'investigació de l'entitat de destinació haurà d'acreditar davant la Sotssecretaria de l'Oficina de Ciència i Tecnologia la dita incorporació dins dels 10 dies següents a la data en què es produïsca.
  
b) Presentar en la Sotssecretaria de l'Oficina de Ciència i Tecnologia, en el termini d'un mes des de l'acabament de la beca, independentment de la causa que motive l'acabament, una memòria de tot el treball realitzat en el període global becat, amb la firma de conformitat del tutor de la pràctica formativa.
  
c) Omplir els informes, formularis i la resta de documents que, als efectes del gaudi de la beca, li siguen tramesos per les entitats que col·laboren en la gestió del programa.
  
d) Sol·licitar autorització de la Sotssecretaria de l'Oficina de Ciència i Tecnologia per a efectuar qualsevol modificació que afecte el desenvolupament de la beca. A aquesta sol·licitud s'adjuntarà informe del tutor de la pràctica que exposen les raons que justifiquen el canvi amb la firma de conformitat del responsable legal d'investigació de l'entitat d'adscripció de la beca. La Sotssecretaria de l'Oficina de Ciència i Tecnologia, a la vista de la documentació aportada, resoldrà l'autorització o no del canvi proposat.
  
2. L'incompliment sense justificació de qualsevol d'aquestes obligacions comportarà la iniciació d'un expedient de revocació de la beca per part de la Sotssecretaria de l'Oficina de Ciència i Tecnologia.
  
Article 52. Incompatibilitat de la beca
  
1. El benefici d'aquesta beca és incompatible amb qualsevol altra de característiques similars i també amb sous, salaris i retribucions que impliquen una vinculació contractual.
  
Qualsevol possible causa d'incompatibilitat haurà de ser comunicada pel becari o becària i/o pels organismes receptors dels becaris a la Sotsecretaria de l'Oficina de Ciència i Tecnologia.
  
2. La concessió de la beca no implica cap relació contractual, estatutària o administrativa amb el centre receptor ni amb la Generalitat Valenciana, ni cap tipus de compromís per part d'aquests en relació amb una posterior incorporació del becari o becària a la seua plantilla.
  
Article 53. Suspensió de les beques
  
1. El sotssecretari de l'Oficina de Ciència i Tecnologia podrà autoritzar l'ajornament de la incorporació del becari o la becària. Aquest retard haurà de ser sol·licitat per la persona interessada, amb la conformitat expressa del tutor de la pràctica formativa i del responsable legal en matèria d'investigació del centre de destinació, explicant amb claredat les raons que ho justifiquen i indicant exactament el temps que sol·licita, que en cap cas serà superior a tres mesos des de la data indicada en la resolució d'adjudicació. Durant el període d'ajornament autoritzat de la incorporació no es percebrà cap retribució. En el cas que no s'incorpore una vegada conclòs el termini concedit, s'entendrà que renuncia a la beca.
  
2. El sotssecretari de l'Oficina de Ciència i Tecnologia podrà, així mateix, concedir la interrupció temporal de gaudi de la beca a petició raonada de la persona interessada, sense percepció econòmica i amb la conformitat expressa del tutor de la pràctica formativa i del responsable legal en matèria d'investigació del centre de destinació.
  
La interrupció per maternitat no podrà ser superior a setze setmanes, amb l'única excepció dels casos de part múltiple en què aquest termini pot ampliar-se en dues setmanes més per cada fill, a partir del segon. La dotació econòmica de la beca es mantindrà en la totalitat mentre dure aquesta.
  
Les interrupcions per causa d'incompatibilitat de percepcions no podran ser superiors a tres mesos en el transcurs de la beca i les seues possibles renovacions.
  
Article 54. Substitucions
  
1. Les renúncies o les baixes que es produïsquen entre els becaris de nova concessió, dins dels tres primers mesos del període de gaudi de la beca, podran ser cobertes amb l'adjudicació de beques als sol·licitants següents per l'ordre de reserva establit en el moment de la resolució de concessió inicial.
  
2. La nova resolució de concessió tindrà caràcter de continuïtat de la resolució de concessió inicial per al perfil formatiu la substitució del qual es promou, a efectes de període de gaudi de la beca i règim de finançament aplicable.
  
3. La renúncia a la beca, quan es produïsca dins dels tres primers mesos de la seua obtenció, comportarà l'obligació de tornar totes les quantitats rebudes per l'esmentat concepte.
  
Article 55. Renovacions
  
1. Podrà sol·licitar-se la renovació de les beques concedides a l'empara de la present ordre, que quedarà condicionada al compliment de tots els requisits exigits per aquesta ordre i, especialment, de les obligacions del becari en la realització del treball, i a l'existència de crèdit adequat i suficient en els exercicis corresponents. La persona interessada haurà de presentar, d'acord amb el que disposen les normes generals de procediment incloses en el títol I d'aquesta ordre, tres mesos abans de l'acabament del període concedit, un imprés normalitzat de sol·licitud de renovació amb la firma de conformitat del representant legal en matèria d'investigació del centre, al qual s'adjuntarà:
  
a) Un informe del becari o becària sobre el treball realitzat i els resultats obtinguts durant el període de gaudi de la beca.
  
b) El pla de treball del període per al qual es demana la renovació, amb el vistiplau del tutor de la pràctica formativa.
  
c) Un informe del tutor de la pràctica formativa que avalue el treball realitzat i la necessitat de renovació.
  
d) Declaració responsable que es mantenen les condicions i els requisits que determinaren la concessió de la beca.
  
2. Les renovacions per a l'exercici 2002 de les beques atorgades en l'anterior convocatòria es presentaran en el termini de 20 dies a partir del següent al de la publicació de la present ordre en el Diari Oficial de la Generalitat Valenciana, acompanyades de la documentació assenyalada en el paràgraf anterior. Aquestes beques es regiran per les bases de la convocatòria a l'empara de la qual es produí la seua concessió inicial.
  
Article 56. Responsabilitats
  
La Sotssecretaria de l'Oficina de Ciència i Tecnologia no és responsable de l'actuació del becari, ni dels danys i els perjudicis que hi puguen sobrevenir, sempre que els danys o perjudicis siguen imputables a aquest.
  
Article 57. Perfils formatius
  
Els perfils d'aplicació d'aquestes beques de suport tècnic, d'acord amb les entitats on es desenvoluparà el treball pràctic, són els que s'especifiquen en l'annex de la present ordre.
  
DISPOSICIÓ ADDICIONAL
  
Per a l'exercici 2002 i de conformitat amb el que s'ha establit en la Llei 10/2001, de 27 de desembre, de Pressupostos de la Generalitat Valenciana per a l'exercici 2002, les ajudes previstes en aquesta ordre es finançaran a càrrec de la secció 11, programa 542.10, línia T4017000 per un import global màxim de 1.021.722 euros, llevat de les ajudes previstes en el títol VI que es finançaran a càrrec de la línia T4016000 per un import global màxim de 631.063 euros.
  
DISPOSICIONS FINALS
  
Primera
  
Es faculta el sotssecretari de l'Oficina de Ciència i Tecnologia per a dictar les disposicions i adoptar les mesures que considere oportunes per al desenvolupament i l'aplicació del que s'ha disposat en aquesta ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana.
  
València 18 de gener de 2002
  
El conseller d'Innovació i Competitivitat,